CELEX: 62011TN0371
Language: hu
Date: 2011-07-11 00:00:00
Title: T-371/11. sz. ügy: 2011. július 11-én benyújtott kereset — Monier Roofing Components kontra OHIM (CLIMA COMFORT)

10.9.2011   
            
            
               HU
            
            
               Az Európai Unió Hivatalos Lapja
            
            
               C 269/54
            
         2011. július 11-én benyújtott kereset — Monier Roofing Components kontra OHIM (CLIMA COMFORT)
   (T-371/11. sz. ügy)
   2011/C 269/119
   Az eljárás nyelve: német
   
      Felek
   
   
      Felperes: Monier Roofing Components GmbH (Oberursel, Németország) (képviselő: F. Ekey ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      Kereseti kérelmek
   
   
               —
            
            
               A Törvényszék helyezze hatályon kívül a Belső Piaci Harmonizációs Hivatal (védjegyek és formatervezési minták) második fellebbezési tanácsának 2011. április 28-án az R 2026/2010-1. sz. ügyben hozott határozatát;
            
         
               —
            
            
               a Törvényszék az alperest kötelezze a költségek viselésére.
            
         
      Jogalapok és fontosabb érvek
   
   
      Az érintett közösségi védjegy: a „CLIMA COMFORT” szóvédjegy a 17. osztályba tartozó áruk vonatkozásában — 9 175 324. sz. védjegybejelentés.
   
      Az elbíráló határozata: az elbíráló a védjegybejelentést elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009 rendelet 7. cikke (1) bekezdése b) pontjának, 75. cikkének és 76. cikkének a megsértése, mivel i) a fellebbezési tanács anélkül, hogy a felperest ezzel kapcsolatban meghallgatta volna, téves megállapításokból indult ki, ii) a fellebbezési tanács köteles volt a tényállást hivatalból megállapítani, és iii) a fellebbezési tanács félreismerte a szóban forgó áruk minőségét és rendeltetését, és a „CLIMA COMFORT” megjelölésnek a kérdéses árukkal kapcsolatos jelentését illetően téves megállapításokra jutott.